Vykintas Bieliauskas

Vykintas Bieliauskas (kūrybinis slapyvardis – Vykintas Baltakas, g. 1972 m. liepos 10 d. Vilniuje) – lietuvių kompozitorius, dirigentas.

Biografija 

Motina Rita Aleknaitė-Bieliauskienė (g. 1945 m.), pianistė, muzikos kritikė, pedagogė, MRU profesorė. Tėvas Vladas Bieliauskas (g. 1941), klarnetistas. Sesuo Rita Balta (g. 1969), muzikė, dainininkė.

1990–1993 m. mokėsi ir baigė M. K. Čiurlionio menų mokyklą, B. Kutavičiaus kompozicijos klasę, Kavaliausko – dirigavimo klasę). Studijavo Lietuvos muzikos akademijoje, Vytauto Barkausko kompozicijos ir Liongino Abariaus choro dirigavimo klasėse. Respublikiniame jaunųjų dirigentų konkurse (1989) pelnė laureato vardą.

Vienas vokalinio ansamblio „Penki vėjai“ (1990 m.), kamerinio choro „Aidija” (1989 m.), steigėjų, dirigentas („Aidijai” vadovavo 1 m.), surengė pirmuosius koncertus, įtvirtino vardą.

1994–1997 m. Vykintas Bieliauskas studijavo Karlsrūjėje kompoziciją pas Wolfgang Rihm, 1994–97  P. Eötvöso tarptautiniame institute (1995–96), 1997 – Paryžiaus nacionalinėje konservatorijoje (Emmanuel Nunes klasėje), 1999–2000 – Muzikos akustikos tyrimų ir koordinavimo institute Paryžiuje (IRCAM), 2003–06 – Leuveno katalikiškajame universitete (filosofiją). Tobulinosi tarptautiniuose meistriškumo kursuose Austrijoje, Prancūzijoje, Vokietijoje, Vengrijoje, Olandijoje.

Dirigavo Europos šiuolaikinės muzikos ansambliams, tarp jų – „Ensemble Modern“ (Frankfurtas prie Maino), Klangforum Wien“ (Viena), „Musikfabrik“ (Diuseldorfas), ICTUS (Briuselis), Ensemble Resonanz (Hamburg), Het Collectief (Briuselis), Berlyno filharmonininkų ansambliui "Scharoun" ir kt. Dirba su šiais orkestrais: Bavarijos radijo (Symphonieorchester des Bayerischen Rundfunks), Vakarų Vokietijos (WDR), Berlyno radijo (Rundfunk-Sinfonieorchester Berlin), Pietvakarių Vokietijos (SWR), Vokietijos (Deutsches Symphonie-Orchesters Berlin), Lietuvos ir Müncheno ir Šv. Kristoforo (Vilnius) kameriniais orkestrais.

Kaip dirigentas ir kompozitorius dalyvavo tokiuose muzikiniuose forumuose kaip Venecijos Bienalė, Salzburgo festivalis, Musica Viva (Miunchenas), Ars Musica Festival (Briuselis), ECLAT Festival (Štutgartas), Ultraschall Festival (Berlin), Wien Modern (Viena), Ultima Festival (Oslo), Maerzmusik (Berlin), ISCM Pasaulio muzikos dienose (Vilnius, Štutgart). V.Baltako kūriniai skambėjo Berlyno filharmonijoje, Londono Queen Elizabeth ar Vienos koncertų (Konzerhaus) salėse. 2015 metais Belgijos Karalienės Elžbietos (Queen Elisabeth) konkurso užsakymu parašė privalomąjį kūrinį smuikininkų konkurso antrajam turui.

Kūriniai 
V.Baltako kūriniai leidžiami Universal Edition Wien ir Aust Verlag (Köln) leidyklų. Iš svarbiausiųjų išskirtini: "Pasaka" – fortepijonui ir fonogramai (1995-97), "RiRo" sopranui ir trimitui (1995-97), „Poussla" – ansambliui ir simf. orkestrui (2002), opera „Cantio" (2004), (co)ro(na) – ansambliui (2005), "b(ell tree)" – styginių kvartetui (2007), "Lift to Dubai" – ansambliui ir elektronikai (2009), "Scoria" – simf. orkestrui (2010), "Commentum" – violončelei ir fortepijonui (2011), "Saxordionphonics" – solo saksofonui ir akordeonui bei simf. orkestrui  (2013), "Commentum" – violončelei ir simf. orkestrui (2016).

Įvertinimai 
 Naujosios muzikos kursų Darmštadte premija už kūrinį "Pasaka" fortepijonui solo (Vokietija, 1996)
 Heinrich Strobelio fondo stipendija (1996)
 Nadia ir Lili Boulanger fondo (Paryžius) stipendija (2000 ir 2002)    
 Tarptautinė Claudio Abbado premija (2003)
 SIEMENS jaunojo menininko premija (2007 m.)
 "Cantio" - geriausias Lietuvos metų muzikinio teatro veikalas (2005)

Muzikinė veikla 
Kaip dirigentas ir kompozitorius dalyvavo tokiuose muzikiniuose forumuose kaip Venecijos Bienalė, Salzburgo festivalis, Musica Viva (Miunchenas), Ars Musica Festival (Briuselis), ECLAT Festival (Štutgartas), Ultraschall Festival (Berlin), Wien Modern (Viena), Ultima Festival (Oslo), Maerzmusik (Berlin), ISCM Pasaulio muzikos dienose (Vilnius, Štutgart) ir kt.. V.Baltako kūriniai skambėjo Berlyno filharmonijoje, Londono Queen Elizabeth bei Vienos koncertų (Konzerhaus) salėse. 

2015 metais Belgijos Karalienės Elžbietos (Queen Elisabeth) konkurso užsakymu parašė privalomąjį kūrinį smuikininkų konkurso antrajam turui.

V.Baltakas dirigavo Europos šiuolaikinės muzikos ansambliams, tarp jų – "Ensemble Modern" (Frankfurtas prie Maino), Klangforum Wien“ (Viena), „Musikfabrik“ (Diuseldorfas), ICTUS (Briuselis), "Ensemble Resonanz" (Hamburg), "Het Collectief" (Briuselis), Berlyno filharmonikų ansambliui "Scharoun" ir kt. Dirbo su šiais orkestrais – Bavarijos radijo (Symphonieorchester des Bayerischen Rundfunks), Vakarų Vokietijos (WDR), Berlyno radijo (Rundfunk-Sinfonieorchester Berlin), Pietvakarių Vokietijos (SWR), Vokietijos (Deutsches Symphonie-Orchesters Berlin), Lietuvos ir Müncheno ir Šv. Kristoforo (Vilnius) kameriniais orkestrais.

2009 metais Vilniuje įkūrė šiuolaikinės muzikos ansamblį "Lietuvos Ansamblių Tinklas", su kuriuo periodiškai rengia šiuolaikinės muzikos koncertus Lietuvoje ir užsienyje.

Pedagoginė veikla  
 2008 vedė seminarus Darmštadto šiuolaikinės muzikos vasaros kursuose
 2016 vedė paskaitos Londono Karališkoje muzikos akademijoje
 Nuo 2015 m. yra Mastrichto konservatorijos (Olandija) docentas
 Nuo 2015 m. yra Briuselio karališkos konservatorijos (Belgija) profesorius
 2016 Kartu su Liudu Mockūnu įkūrė šiuolaikinės muzikos magistro kursą atlikėjams Lietuvos muzikos ir teatro akademijoje (Vilnius)

Nuorodos 
 Asmeninis tinklalapis
 Universal Edition Wien
 Lietuvos muzikos informacijos centras
 Vykintas Baltakas' Dualisms anglų kalba
 Lietuvos Ansamblių Tinklas

Šaltiniai 

Lietuvos kompozitoriai
Lietuvos dirigentai